Kao dijete, uvijek sam voljela informacije
koje sam mogla dobiti iz podataka
i priča koje su mogle biti ispričane brojevima.
Sjećam se, kad sam odrastala, bila bih frustrirana
kad bi mi roditelji lagali koristeći brojeve.
"Talithia, ako smo ti rekli jednom, rekli smo ti tisuću puta."
Ne, tata, rekao si mi samo 17 puta,
a dva puta nisam ni bila kriva. (Smijeh)
Mislim da je to jedan od razloga zbog kojih sam doktorirala statistiku.
Oduvijek sam željela znati
što ljudi pokušavaju sakriti brojevima.
Kao statističar,
želim da mi ljudi pokažu podatke
kako bih sama mogla odlučiti.
Donald i ja smo bili trudni s našim trećim djetetom
otprilike 41 i pol tjedan,
što bi neki od vas protumačili kao prenašanje trudnoće.
Mi, statističari, to zovemo
ostajanjem unutar 95 posto intervala pouzdanosti.
(Smijeh)
U ovom dijelu tog procesa
morali smo doći svakih par dana
kako bismo radili stres-test na djetetu,
a to je samo rutina.
Provjerava osjeća li, ili ne, dijete bilo kakav neprimjeren stres.
A vas rijetko, ako ikad, pregleda vaš liječnik.
već tkogod radi u bolnici taj dan.
Tako smo otišli na stres-test i nakon 20 minuta
doktor ulazi i kaže:
"Vaše je dijete pod stresom, moramo inducirati porod."
Koji je bio moj odgovor kao statističar?
Pokaži mi podatke!
Pa nam je rekao
kako je trag rada srca djeteta trajao 18 minuta,
i tada je rad srca bio u zoni normale.
Nakon toga je dvije minute bilo u
zoni rada mog srca pa sam rekla,
"Je li moguće da je ovo rad moga srca?
Kretala sam se,
teško je ležati mirno na leđima 20 minuta
kad si trudan 41 tjedan.
Možda se pomicalo."
Rekao je: "Ne želimo riskirati."
Rekla sam, u redu.
Rekla sam: "Što kad bih bila trudna 36 tjedana
s istim podatcima?
Biste li i tada inducirali porod?"
"Ne, čekao bih dok niste barem
trudni 8 tjedana, a vi ste trudni gotovo 42,
nema razloga da ostavimo dijete unutra,
nađimo vam sobu."
Rekla sam, "Zašto to ne ponovimo?
Možemo skupiti više podataka.
Mogu pokušati biti mirna 20 minuta.
Možemo napraviti prosjek ta dva mjerenja i vidjeti
što to znači. (Smijeh)
A on nastavi:
"Gospođo, samo ne želim da dobijete spontani pobačaj."
Nismo ni mi to željeli.
Zatim je rekao:
"Šanse za pobačajem se udvostručavaju
kad prijeđete termin. Nađimo vam sobu."
Vau. Kao statističar, koji je bio moj odgovor?
Pokaži mi podatke!
Čovječe, govorimo o šansama,
bavim se šansama cijelo vrijeme, govori mi o šansama.
Pričajmo o šansama. (Smijeh)
Pričajmo o šansama.
Rekla sam: "OK, odlično.
Idem li od 30% do 60% vjerojatnosti?
Gdje smo s tim pobačajem?
A on kaže: "Ne baš, ali se udvostručuje,
a mi samo želimo što je najbolje za dijete."
Pokušala sam drugi pristup.
Rekla sam: "OK, od 1000 trudnica,
koliko njih će pobaciti
tik prije termina?"
Pogledao me i pogledao je Donalda
i kaže, otprilike jedna od 1000.
Rekla sam: "OK, od tih 1000 žena, koliko će
njih pobaciti tik poslije termina?"
"Otprilike dvije." (Smijeh)
Rekla sam: "OK, kažete mi kako vjerojatnost
raste od 0.1 posto
do 0.2 posto."
OK, zasad nas podatci ne uvjeravaju kako
trebamo potaknuti porod,
tako da nastavljamo razgovarati
o tome kako poticanje poroda dovodi do veće stope
carskih rezova, a kako bismo to vrlo rado htjeli izbjeći.
Tada sam rekla
"Ne mislim ni da mi je termin prezican."
(Smijeh)
Ovo ga je zateklo
te je izgledao zbunjeno
pa sam rekla: "Možda ovo ne znate,
ali termini kraja trudnoće računaju se
uz pretpostavku da ciklusi traju 28 dana,
a moji ciklusi variraju —
od 27 do 38 dana —
a skupljala sam podatke kako bih to dokazala.
(Smijeh)
Otišli smo iz bolnice taj dan bez indukcije.
Morali smo potpisati dokument kako smo otišli u suprotnosti sa savjetom liječnika.
Ne savjetujem kako ne trebate slušati liječnike,
jer smo s našim prvim djetetom
bili inducirani u 38. tjednu zbog malo cervikalne tekućine.
Nisam protiv medicinskih intervencija.
Zbog čega smo bili sigurni kad smo otišli taj dan?
Imali smo podatke koji su govorili drugu priču.
Skupljali smo podatke šest godina.
Imala sam podatke o temperaturi,
a oni su govorili drugu priču.
Mogli smo, u stvari, prilično točno odrediti trenutak začeća.
Da, to je priča koju želite ispričati
na svadbi svog djeteta. (Smijeh)
Sjećam se kao da je to bilo jučer.
Moja je temperatura bila uzavrelih 97.8 stupnjeva F
i pogledala sam u oči vašeg oca. (Smijeh)
Da, za dvadeset dvije ćemo godine pričati tu priču.
Bili smo sigurni kad smo odlazili jer smo skupljali podatke.
Kako ti podatci izgledaju?
Evo grafikon
tjelesne temperature žene kod buđenja
tijekom ciklusa.
Od početka menstrualnog ciklusa
do početka sljedećeg.
Vidjet ćete kako temperatura nije nasumična.
Očito postoji uzorak niske temperature
na početku njenog ciklusa
nakon kojeg vidite skok i višu
razinu temperature pri kraju njenog ciklusa.
Što se ovdje događa?
Što vam podatci govore?
Pa, dame, na početku vašeg ciklusa,
hormon estrogen je dominantan i taj estrogen
izaziva supresiju vaše tjelesne temperature.
Tijekom ovulacije, vaše tijelo oslobađa jajnu stanicu,
a progesteron preuzima, pro-gestacija.
Vaše se tijelo zagrijava u anticipaciji
udomljavanja novog malog oplođenog jajeta.
Zbog čega ovaj skok temperature?
Mislite o ptici koja leži na jajima.
Zašto leži na njima?
Želi ih zagrijati,
zaštititi ih i zagrijati.
Dame, upravo ovo čine vaša tijela svaki mjesec.
Zagrijavaju se u iščekivanju
zagrijavanja malog života.
A ako se ništa ne dogodi, ako niste trudni,
estrogen nadvlada i ciklus ponovno započinje.
Ali ako ste trudni, ponekad zapravo vidite
ponovnu promjenu temperature
koja ostaje povišena svih devet mjeseci.
Zbog toga vidite trudnice kako se znoje i vruće im je,
to je zbog toga što im je temperatura visoka.
Evo grafikona kojeg smo radili prije otprilike tri ili četiri godine.
Bili smo vrlo uzbuđeni zbog ovog grafikona.
Vidjet ćete niske temperature
i pomak koji traje otprilike pet dana,
to je otprilike vrijeme potrebno jajetu da putuje
kroz jajovod i implantira se,
a zatim vidite kako temperature počnu malo rasti.
Mi smo, u stvari, imali drugi temperaturni skok,
potvrđen testom za trudnoću da smo doista bili trudni
s našim prvim djetetom, vrlo uzbudljivo.
Dok nisam za nekoliko dana
uočila točkasto, a zatim i obilno krvarenje,
imali smo, u stvari, rani spontani pobačaj.
Da nisam mjerila temperaturu,
mislila bih kako mi samo mjesečnica kasni taj mjesec,
ali smo imali podatke koji su pokazali
da smo pobacili to dijete.
Iako su ovi podatci otkrili vrlo
nesretan događaj u našim životima,
to je bila informacija koju smo mogli odnijeti liječniku.
Ako bi postojao problem plodnosti neke vrste,
imam podatke za pokazati:
Gle, bili smo trudni, temperatura nam se povisila,
nekako smo izgubili to dijete.
Što možemo učiniti kako bismo spriječili ovaj problem?
Ne radi se samo o temperaturama
i ne radi se samo o plodnosti;
možemo koristiti ove podatke o našem tijelu kako bi nam rekli mnogo toga.
Na primjer, jeste li znali da vam mjerenje temperature može reći mnogo
o stanju vaše štitnjače?
Vaša štitnjača radi kao termostat u vašoj kući.
Postoji optimalna temperatura koju želite u kući;
Namjestite termostat.
Kad zahladi, vaš se termostat uključi
i kaže: "Hej, trebamo upuhati topline."
A ako postane prevruće, vaš termostat to
registrira:"Uključi klimu, rashladi nas."
Jednako tako funkcionira štitnjača.
vaša štitnjača održava optimalnu temperaturu
vašeg tijela.
Ako previše zahladi, štitnjača kaže "Hej, moramo se zagrijati."
Ako postane prevruće, vaša vas štitnjača rashladi.
Ali što se dogodi kad vaša štitnjača ne funkcionira pravilno?
Kad ne funkcionira, to se vidi
u vašoj temperaturi.
Ona bude niža od normalne ili nepravilna.
Skupljanjem ovih podataka
možete dobiti informacije o svojoj štitnjači.
Kad biste imali problema sa štitnjačom i otišli biste kod svog liječnika,
vaš bi liječnik mjerio razinu
tiroid stimulirajućeg hormona u vašoj krvi.
Dobro. Ali problem s tim testom je taj
što vam ne govori koliko je taj hormon aktivan u vašem tijelu.
Možda imate mnogo hormona,
ali koji ne rade aktivno kako bi regulirali
vašu tjelesnu temperaturu.
Mjereći svoju tjelesnu temperaturu svaki dan,
dobivate informacije o stanju vaše štitnjače.
Što ako ne želite mjeriti temperaturu svaki dan?
Želim vas nagovoriti da to činite,
ali postoje mnoge druge stvari koje možete činiti.
Možete mjeriti svoj krvni tlak, ili svoju tjelesnu masu —
da, tko je uzbuđen
zbog svakodnevnog vaganja? (Smijeh)
Rano u našem braku, Donald je imao začepljen nos
i uzimao je niz lijekova
kako bi odčepio nos, ali bez uspjeha.
Tako je jedne noći došao i probudio me i rekao:
"Dušo, ne mogu izdahnuti kroz nos."
Okrenula sam se, pogledala i rekla: "Pa, možeš li izdisati kroz usta?"
(Smijeh)
A on će: "Mogu, ali ne mogu disati kroz nos!"
Kao svaka dobra žena, odvela sam ga
na hitnu
u 2 sata ujutro.
Cijelim sam putem mislila
kako mi ne smije sad umrijeti.
Tek smo se vjenčali,
ljudi će misliti da sam ga ubila! (Smijeh)
I tako, stigli smo na hitnu i vidjela nas je sestra,
a on ne može disati kroz nos,
ona nas odvede iza i liječnik kaže:
"U čemu je problem?", a on će, "Ne mogu disati na nos."
A liječnik će: "Ne možete disati kroz nos?
Ne, ali može disati kroz usta." (Smijeh)
Vratio se korak unazad i pogledao nas oboje
i rekao: "Gospodine, mislim da znam u čemu je problem.
Imate srčani udar.
Naručit ću vas za EKG i CT
što prije."
A mi si mislimo,
ne, ne, ne. Nije to srčani udar. Može on disati,
ali samo na usta. Ne, ne, ne, ne.
Tako smo se natezali s ovim doktorom
zato što smo mislili da ovo nije bila dobra dijagnoza,
a on će: "Smirite se, sve će biti u redu."
A ja si mislim, kako da se smirim? Ali ne mislim da ima srčani udar.
Na našu sreću, ovo je bio kraj smjene tog liječnika.
Došao je novi liječnik, pogledao nas kako smo
vidno uzrujani, s mužem koji ne može disati
na nos. (Smijeh)
Počeo nas je ispitivati pitanja.
Kaže: "Vježbate li vas dvoje?"
Vozimo bicikle, idemo povremeno u teretanu.
(Smijeh)
Krećemo se.
Pa kaže: "Što ste radili prije nego što ste došli ovamo?"
Mislim si, spavala sam, iskreno.
Ok, ali što je Donald radio prije ovoga?
Govorio je o nizu lijekova koje je uzimao.
Nabrajao je: "Uzeo sam ovaj dekongestiv i ovaj sprej za nos"
odjednom mu se upalila lampica i kaže:
"Oh! Nikad ne smiješ miješati ovaj dekongestiv i ovaj sprej.
Svaki te put začepi. Evo, uzmi ovaj umjesto toga."
Dao nam je recept.
Pogledali smo se, i pogledali smo liječnika,
i rekla sam, "Kako to da ste
uspjeli točno postaviti dijagnozu,
a prethodni je liječnik
htio EKG i CT?"
Pogledao nas je i rekao:
"Pa, kad čovjek od 160 kg uđe u hitnu i kaže kako ne može disati,
posumnjate da ima srčani udar,
a kasnije postavljate pitanja."
Liječnici na hitnoj su naučeni brzo donositi odluke,
ali ne uvijek točno.
Da smo imali više informacija
o našem zdravlju srca koje smo mogli podijeliti s njim,
možda bismo i prvi put dobili bolju dijagnozu.
Ako ćete proučiti sljedeći grafikon
sistoličkog krvnog tlaka
od listopada 2010. do srpnja 2012.,
vidjet ćete kako mjerenja počinju
u području prehipertenzije/hipertenzije,
ali kako se tijekom sljedeće godine i pol
pomiče u područje normalnog tlaka.
Ovo je srčani rad zdravog šesnaestogodišnjaka.
Kakvu nam priču pričaju sljedeći podatci?
Očito su to podatci nekoga
tko je napravio drastičnu promjenu,
i na sreću, ta je osoba danas ovdje s nama.
Taj je 160 kg težak muškarac koji je ušao u hitnu sa mnom
sada zgodniji i zdraviji
muškarac od 100 kg, a ovo je njegov krvni tlak.
Tijekom tih godinu i pol
Donald je promijenio navike hranjenja,
a promijenio se i naš režim vježbanja,
i njegov je puls odgovorio,
odgovorio je i krvni tlak na promjenu
koju je učinio na svom tijelu.
Što je poruka koju trebate ponijeti
svojim kućama danas?
Posjedovanjem svojih podataka kako smo mi to učinili,
samo svakodnevnim mjerenjima,
možete postati stručnjak za svoje tijelo.
Postajete autoritet.
To nije zahtjevno.
Ne morate imati doktorat iz statistike
kako biste bili stručnjak za sebe.
Ne morate biti liječnik
da biste bili stručnjak za tijelo.
Liječnici su stručnjaci za populaciju,
ali ste vi stručnjak za sebe.
Kad se vas dvoje nađete,
kad se dva stručnjaka nađu,
zajedno možete donijeti bolje odluke
nego sam liječnik.
Sad kad razumijete moć informacija
koje možete dobiti skupljanjem osobnih podataka,
željela bih da se ustanete i podignete svoju desnu ruku.
(Smijeh)
Da, podignite ju.
Izazivam vas da postanete vlasnik svojih podataka.
Danas vam dajem
TEDx suradničku diplomu iz elementarne statistike
s naglaskom na analizu podataka ovisnu o vremenu
sa svim pravima i privilegijama koje ona podrazumijeva.
Tako kada sljedeći put budete u liječničkoj ordinaciji,
kao novim statističarima,
koji bi trebao biti vaš odgovor?
Publika: "Pokaži mi podatke!" Talithia Williams: "Ne čujem vas!"
Publika: "Pokaži mi podatke!"
TW: "Još jednom!"
Publika: "Pokaži mi podatke!"
TW: Pokaži mi podatke.
Hvala vam.
(Pljesak)